Wulfrunian係佳牌根據西約克郡嘅巴士公司West Riding嘅要求而設計。佢嘅設計同當時嘅前置引擎雙層巴士有一定分別，佢嘅前軸移後咗，令車門可以擺喺前輪跨上面，而副吉拿6LX引擎就擺喺前輪跨偏右位置，挨埋司機位。不過有3架Wulfrunian嘅前軸係擺喺最前，而車門擺喺左前轆後面或者車尾。至於尾軸就用咗U形(英文Dropped-centre)設計。架車亦用咗多個新設計，包括氣墊懸掛、前獨立懸掛、碟式煞車等等。